“የኢትዮጵያ የማዕድን ልማት ማዕከል” በአዲስ አበባ ዩኒቨርሲቲ ተቋቋመ
‘የኢትዮጵያ የማዕድን ልማት ማዕከል’ በአዲስ አበባ ዩኒቨርሲቲ፣ የኢንጂነሪንግ ትምህርት ቤት መቋቋሙን የማዕድን እና ነዳጅ ሚኒስቴር አስታወቀ።ማዕከሉ ከአገር በቀል የኢኮኖሚ ሪፎርም ጋር ተደጋግፎ ለ10 ዓመታት የሚተገበር ይሆናል ተብሏል።ለዕውቀት ማበልፀጊያ የሚሆነውን የዚህን ስራ ወጪ ሙሉ በሙሉ የማዕድን እና ነዳጅ ሚኒስቴር እንደሚሸፍን ነው የማዕድን እና ነዳጅ ሚኒስትር በማህበራዊ ትስስር ገፃቸው ያስታወቁት።ማዕከሉን የሚመራ ዳይሬክተር በአዲስ አበባ ዩኒቨርሲቲ የሚሰየም ሲሆን፣ በማዕድንና ነዳጅ ሚኒስቴር የሚመራ አጠቃላይ አመራር የሚሰጥ የዳይሬክተሮች ቦርድም ይዋቀራል ተብሏል።የዚህ የትምህርት ክፍል መቋቋም የማዕድን ዘርፉን ወቅቱን በሚመጥን መልኩ ዘመናዊነትን እንዲላበስ ለሚደረገው ጥረት እንደ ወሳኝ እርምጃ ይቆጠራል።ኢትዮጵያ ሃብቷን በከርሰ ምድሯ አምቃ የምትኖር የፀጋዎች ምድር ናት ያሉት ኢንጂነር ታከለ፣ ኢትዮጵያ የልጆቿን ህይወት መቀየር የሚችሉ የከበሩ ማዕድናት በከርሰ ምድሯ ይገኛሉም ብለዋል፡፡